alexandrainst/scandi-wiki huggingface dataset:
Annette Faltin

Annette Faltin (født 1. februar 1959) er en norsk fotograf og bildekunstner, bosatt i Oslo.

Hun har fotografisk utdannelse fra Fotoskolan i Stockholm (1981) og diplomkurs John Cass School of Arts, London (1987–1988). Faltin har arbeidet som frilans bilderedaktør siden 1993.

Hun har blant annet fått arbeider innkjøpt av Det Kongelige Bibliotek i Danmark, Norsk kulturråd samt Robert Meyers samlinger. Hun har stått for utsmykning ved Tinghuset i Fredrikstad og Vestfold høyskolesenter, Borre.

I 1997 vant hun Grafills gullpris for redaksjonell fotografi for boka om arkitekten John Hejduks prosjekt Security. Faltin er blant annet tildelt Statens reise- og studiestipend (1983), Statens materialstipend (1985), Oslo bys kulturstipend (1989), Statens reise- og studiestipend (1991) og Forbundet Frie Fotografers utstillingsstipend (1998). 

Faltin har vært aktiv i Forbundet Frie Fotografer, der hun har hatt verv i stipendkomiteen, innkjøpskomiteen og styret. Hun er tilknyttet bildebyrået Samfoto.

Utstillinger 
 1985 Holmenbukta Galleri, Asker.
 1989 Galleri Rom for arkitektur, Oslo.
 1993 Jakten på det norske. Galleri arkitekthøyskolen i Oslo.
 1998 Galleri NK, Lillehammer.

Eksterne lenker 
 Presentasjon som fagansvarlig i Store norske leksikon

Norske fotografer
Olav Bruvik

Olav J. Bruvik (født 22. november 1913 i Haus, død 30. desember 1962) var en norsk fagforeningsleder og politiker for Arbeiderpartiet. 

Olav Bruvik var statsråd og sjef for Sosialdepartementet (sosialminister) i Einar Gerhardsens tredje regjering fra 18. februar 1961 til han døde.

Bruvik tok Statens Husindustriskole på Haus i 1929, og arbeidet som smed fra 1930 til 1935. Han var deretter stolstillerlærling ved Arna Fabrikker 1935-1937, gikk på Lennings Textiltekniske Institutt i Norrköping 1937-1938, og arbeidet deretter som stolstiller ved Arna Fabrikker 1938-1944.

Han ble med i motstandsbevegelsen under andre verdenskrig, og mottok deltagermedaljen i 1945.

I 1945 ble han nestformann i Norsk Tekstilarbeiderforbund, og var deretter formann fra 1949 til han døde i romjulen 1962, da han fikk et hjerteinfarkt under en skitur. Han var også medlem i sekretariatet i LO 1953-1961. Bruvik ble begravet på statens bekostning.

Verv  
Tillitsverv i fagbevegelsen
 Medlem styret i Tekstilinternasjonalen 
 Medlem forretningsutvalget i Arbeidernes Opplysningsforbund 

Tillitsverv i parti
 Formann Ytre Arna Arbeiderungdomslag 1935-1937 
 Formann Haus herreds Arbeiderparti fra 1945 
 Formann Framfylkingens venner fra 1958 
 Varamedlem Det norske Arbeiderpartis sentralstyre 1959-1961 
 Medlem styret for Oslo Arbeiderparti 

Offentlige verv
 Medlem Bransjerådet for tekstilindustrien 1949-1962 
 Varamedlem Direksjonen for Noregs Bank 1953-1962 
 Medlem Målsettingsutvalget 1955-1956

Litteratur 
 Bruvik, Olav: Tillitsmannen i tekstil, Oslo 1957
 Bruvik, Olav: Fagorganisasjonen viser vei. Fagorganisasjonen og det moderne samfunn, Oslo 1962

Referanser

Eksterne lenker 
 

Norske sosialministre
Norske statsråder etter 1945
Statsråder i Regjeringen Gerhardsen III
Ap-statsråder
Norske fagforeningspersoner
Personer fra Bergen kommune
Per Waage

Se også bandyspilleren Per Torgeir Waage

Per Holmboe Waage (1918-1991) var en norsk lege, motstandsmann og barnebokforfatter.

Waage tok artium i 1938, ble ferdig utdannet lege i 1948 og arbeidet som stadslege i Tromsø, som sjefshygieniker i Forsvarets sanitet, assisterende fylkeslege i Akershus og stadslege i Drammen. Han var militærlege i FN-tjeneste i Gaza i 1957 (UNEF I) og i ONUC i Kongo i 1960.

Han skrev barneboka Anders i Vestisen (1951), som fikk Kirke- og undervisningsdepartementets premiering for barnelitteratur.

Waage drev med illegalt arbeid under krigen før han måtte flykte til England. Han var en del av Special Operations Executive og kom til Sørøya siste krigsvinteren som løytnant/marinelege for den norske unnsetningsstyrken. Sammen med Per E. Danielsen og Ole Friele Backer skrev han Øya i ingenmannsland'' (1946) om evakueringen av befolkningen på Sørøya i Finnmark til Skottland.

Han var bror av Eleonore Bjartveit, og far til Anders Waage. Waage skrev et hefte om sin egen slektshistorie.

Referanser 

Norske leger
Norske barnebokforfattere
St. Olavsmedaljen med ekegren
Krigsmedaljen
Gullbekkbakken

Gullbekkbakken, ofte kalt Gullbekkåsen etter stedet den ligger på, er en nedlagt hoppbakke ved Kongsvinger i Innlandet. Den ble brukt under NM på ski i 1936 og 1954. Idrettsanlegg.no oppgir at bakken hadde K-punkt 60 meter.

Hoppbakken ble bygd i 1933 og tatt i bruk året etter. Sverre Kolterud satte bakkerekord det første året med 63,5 meter. I 1961 forbedret Arne Dalslåen bakkerekorden til 75 meter.

NM, spesielt hopp

Referanser

Eksterne lenker 
 Glåmdalen: Den bratteste bakken (s. 26, 20. mars 2010, arkivert hos Retriever Norge)

Hoppbakker i Norge
Idrettsanlegg i Innlandet
Sport i Kongsvinger
Byggverk i Kongsvinger
Kongsvingers historie
Ole Ask

Ole Ask (født 28. oktober 1964 i Kongsberg) er en norsk sanger og låtskriver.

Karriere 
Ask skrev sine første låter i 12-årsalderen. I 1993 reiste Ole Ask først til Toronto hvor han kom i kontakt med Jamie Stewart, tidligere bassist i The Cult. Etter hans råd reiste Ask til Minneapolis i USA. I 1995 skrev han kontrakt med Cold Wind Resords om å gi ut 3 CD-er. Samme år deltok han også i semifinalen i Melodi Grand Prix, med låta «Kjære min engel», hvor han tapte mot Secret Garden, som senere vant den internasjonale finalen. I semifinalen vant Secret Garden med 52 prosent av stemmene mot Ole Ask sine 48 prosent.

I perioden 1997-2001 ble albumene utgitt; Ask, Turning Point og Flight 653. I 2004 valgte han  bruke det norsk musikkstudioet, MyTown Studio til albumet Still Fallin`, som ble utgitt i 2006 på UTR Music Group. 

Det akustiske albumet Nine to go ble utgitt i 2008 også av UTR Music Group. Låten «Put your load down on me» fra denne platen ble til musikkvideo i Norge.

I 2009 dro han til Los Angeles i USA for å spille inn album. Her fikk Ole Ask en ny manager, produsent og tekniker; Richard Bosworth. Albumet ble kalt Magic to me og ble gitt ut sommeren 2010. Musikkvideo «Hot Babe», fra albumet ble gitt ut sommeren 2010.

Plateutgivelser 

Norske låtskrivere
Deltakere i Melodi Grand Prix
Personer fra Kongsberg kommune
Fødsler i 1964
Islandtunnelen

Islandtunnelen er en veitunnel på Europavei 18 i Holmestrand kommune i Vestfold. Tunnelen er 395 meter lang. Den ble åpnet sammen med resten av nye E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

Se også

Veitunneler i Norge
Undersjøiske veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Hillestadtunnelen

Hillestadtunnelen er en motorveitunnel på europavei 18 i Holmestrand kommune i Vestfold. Tunnelen er 717 meter lang. Den ble åpnet sammen med resten av ny E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

Oppgradering
I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.

Se også
Veitunneler i Norge
Liste over veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Ski-VM 2015

Ski-VM 2015 var et verdensmesterskap i nordiske grener som ble arrangert fra 18. februar til 1. mars 2015 i Falun i Sverige.

Beste nasjon ble Norge med 11 gull, 4 sølv og 5 bronse. Det ble konkurrert i 21 øvelser, og totalt 78 utøvere tok medalje i mesterskapet. Den beste kvinnelige langrennsutøver under mesterskapet ble Therese Johaug fra Norge med to individuelle gull og ett stafettgull. Nordmannen Petter Northug ble beste mannlige langrennsutøver med to individuelle gull og to stafettgull. I hoppbakken, ble Carina Vogt fra Tyskland beste kvinnelige hopper ble med ett individuelt gull og ett laggull, mens nordmannen Rune Velta ble beste mannlige hopper med ett individuelt gull, ett laggull, ett sølv i mikslag og én individuell bronsemedalje. Den beste kombinertutøveren ble tyske Johannes Rydzek, med ett individuelt gull, ett laggull, ett sølv i lagsprint og én individuell bronsemedalje.

Arrangørby 
På FIS-kongressen i Antalya i Tyrkia 3. juni 2010 ble Falun tildelt mesterskapet i konkurranse med Lahtis i Finland, Zakopane i Polen og Oberstdorf i Tyskland. Alle søkerbyene har arrangert Ski-VM tidligere.

Stadion, arenaer og program

Medaljevinnere

Langrenn

Menn

Kvinner

Hopp

Menn

Kvinner

Mikslag

Kombinert

Medaljestatistikk

Nasjoner

Langrenn

Skihopping

Kombinert

Beste utøvere 
Totalt 78 utøvere vant minst en medalje.

Deltagere 
Omkring 700 deltagere fra 55 land deltok i mesterskapet.

Norges tropp

Langrenn 
31. januar tok Norges Skiforbund ut 23 utøvere, elleve kvinner og tolv menn. Ifølge landslagssjef Vidar Løfshus stilte Norge med «medaljekandidater på alle distanser», og satte en målsetting om å bli beste nasjon.

Kvinner

Menn 

1 Deltok kun i sprint, med Sondre Turvoll Fossli som reserve.

Kombinert 
2. februar tok Norges Skiforbund ut seks utøvere som alle hadde vært på pallen i verdenscupen 2014/15. Ifølge sportssjef Sverre Rotnevatn sendte Norge «et av de sterkeste lagene på lenge til et mesterskap» og satte en målsetting om å bli beste nasjon. Ettersom Norge kunne stille med fire utøvere på hver distanse, bortsett fra lagsprinten, ble disse valgt ut av landslagsledelsen etter offisiell trening i Falun.

Skihopping 
10. februar tok Norges Skiforbund ut ti utøvere, fire kvinner og seks menn. Ifølge sportssjef Clas Brede Bråthen sendte Norge «et av de beste lagene på lenge til et mesterskap» og satte en målsetting om medalje i hver øvelse. Norge hadde kun fire plasser i de individuelle konkurransene, samt én ekstra plass i herrenes normalbakkerenn grunnet seieren til Anders Bardal i Ski-VM 2013 i Val di Fiemme. Derfor tok landslagsledelsen ut de fire/fem herrehopperne etter den offisielle treningen i Falun, og mikslaget ble tatt ut etter rennene i normalbakken.

Menn

Kvinner

Referanser

Eksterne lenker 
 
 FIS Resultatside langrenn hos FIS-Ski.com
 FIS Resultatside hopp hos FIS-Ski.com
 FIS Resultatside kombinert hos FIS-Ski.com

Kilder 
 2015 World Championships hos skisport365.com

Ski-VM 2015
Løkentunnelen

Løkentunnelen er en motorveitunnel på Europavei 18 i Holmestrand kommune i Vestfold. Tunnelen er 702 meter lang. Den ble åpnet sammen med resten av ny E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

Oppgradering
I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.

Se også

Veitunneler i Norge
Liste over veitunneler i Norge
Løken tunnel, tidligere jernbanetunnel på Hovedbanen

Referanser

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Bolstadtunnelen (E18)

Denne artikkelen er om Bolstadtunnelen i Vestfold. For informasjon om Bolstadtunnelen i Hordaland, se Bolstadtunnelen (E16).
Bolstadtunnelen er en veitunnel på Europavei 18 i Holmestrand kommune i Vestfold. Tunnelen er 179 meter lang. Den ble åpnet sammen med resten av ny E18 mellom Gutu og Helland 30. oktober 2001. Tunnelen har to løp, med to kjørefelt i hvert løp.

Se også
Bjørgetunnelen
Hanekleivtunnelen

Veitunneler i Norge
Undersjøiske veitunneler i Norge

Referanser 

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Sosialt miljø

Det sosiale miljøet (konteksten),  er summen av de sosiale posisjoner og sosiale roller som påvirker individer av en gruppe. Sosialt miljø for et individ er den kulturen som han eller hun ble utdannet og/eller bor i, og de mennesker og institusjoner som personen samhandler med. Et gitt sosialt miljø vil ofte skape en følelse av solidaritet blant sine medlemmer, og de vil ofte være tilbøyelige til å holde sammen, stole på og hjelpe hverandre. Medlemmer av det samme sosiale miljøet vil ofte tenke på sammenfallende måter, selv når deres konklusjoner er forskjellige.

Et gitt individ vil også kunne ha referansegrupper som ikke er en del av det fysisk nærmeste sosiale miljøet.

Referanser

Se også

 Miljø
 Sosial kontekst i språk
 Sosialt nettverk

Sosiologi
Bjørgetunnelen

Bjørgetunnelen er en veitunnel på Europavei 18 i Holmestrand kommune i Vestfold. Tunnelen er 169 meter lang. Den ble åpnet sammen med resten av motorveien mellom Gutu og Helland 30. oktober 2001. Tunnelen har to løp, med to kjørefelt i hvert løp.

Se også
Bolstadtunnelen
Veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Holmestrand
2001 i Norge
Tunneler åpnet i 2001
Martín Palermo

Martín Palermo (født 7. november 1973 i La Plata), er en argentinsk tidligere fotballspiller.  Han spilte i angrep og ble blant annet tatt ut til Fotball-VM 2010 i Sør-Afrika. Palermo har spilt for flere blant annet Estudiantes de La Plata og Boca Juniors fra Argentina og Villarreal, Real Betis og Deportivo Alavés fra Spania.

Referanser

Eksterne lenker 
 

Argentinske fotballspillere
Spillere i Fotball-VM 2010
Fotballspillere for Boca Juniors
Fotballspillere for Estudiantes de La Plata
Fotballspillere for Deportivo Alavés
Fotballspillere for Villarreal CF
Fotballspillere for Real Betis Balompié
Personer fra La Plata
Fødsler i 1973
Sergio Romero

Sergio Germán Romero (født 22. februar 1987) er en argentinsk fotballspiller som spiller for Boca Juniors. Han er også en del av .

Romero har tidligere spilt for Racing Club de Avellaneda i Argentina, AZ Alkmaar i Nederland, UC Sampdoria i Italia og AS Monaco i Frankrike.

Han ble olympisk mester med Argentina under Sommer-OL 2008 i Beijing. Romero spilte for Argentina under Fotball-VM 2010 i Sør-Afrika og Fotball-VM 2014 i Brasil.

Meritter

AZ
 Eredivisie: 2008–09
Johan Cruijff Schaal: 2009

Manchester United
FA-cupen: 2016
Ligacupen: 2016/17
Europaligaen: 2016/17
FA Community Shield: 2016

Landslag
Argentina
 Olympisk mesterskap i fotball for menn (1): 2008

Referanser

Eksterne lenker 
 
  Sergio Romeros spillerprofil for Manchester United på Stretfordend.co.uk

Argentinske fotballspillere
Spillere i Fotball-VM 2010
Spillere i Fotball-VM 2014
Olympiske mestere for Argentina
Medaljevinnere under Sommer-OL 2008
Deltakere for Argentina under Sommer-OL 2008
Fotballspillere under Sommer-OL 2008
Fotballspillere for Racing Club de Avellaneda
Fotballspillere for AZ Alkmaar
Fotballspillere for UC Sampdoria
Fotballspillere for AS Monaco
Fotballspillere for Manchester United FC
Fotballspillere for SS Calcio Venezia
Fotballspillere for Boca Juniors
Personer fra provinsen Misiones
Fødsler i 1987
Olympiske medaljevinnere i fotball
Javier Pastore

Javier Matías Pastore (født 20. juni 1989) er en argentinsk fotballspiller som spiller for den spanske klubben Elche CF. Han blir vanligvis kalt «El Flaco», og også «Huesito».

Klubbkarriere 
Javier Pastore startet sin karriere i den argentinske klubben Talleres. Pastore jobbet seg sakte opp til førstelaget. I 2007 gjorde han sin debut i argentinsk andre divisjon under vingene til manager Ricardo Gareca. Han spilte kun fem kamper i 2007 sesongen.

Under 2008 sesongen ble han lånt ut til Huracán i den argentinske toppdivisjonen. Pastore gjorde sin profesjonelle debut for Huracán den 24. mai 2008, i et 1-0 tap mot River Plate.

Den 11. juli 2009 gikk Pastore til Palermo. I slutten av juli 2011 ble det kjent at Pastore var blitt kjøpt opp av den franske fotballklubben Paris Saint-Germain for 42 millioner euro.

Pastore spilte i sju sesonger for PSG, og vant fem seriegull og fire cupgull med klubben. I 2018 ble han solgt til AS Roma for rett under 25 millioner euro.

Referanser

Eksterne lenker 
 
 

Argentinske fotballspillere
Spillere i Fotball-VM 2010
Spillere i Copa América 2011
Spillere i Copa América 2015
Fotballspillere for Club Atlético Huracán
Fotballspillere for US Palermo
Fotballspillere for Paris Saint-Germain FC
Fotballspillere for AS Roma
Fotballspillere for Elche CF
Personer fra Cordoba i Argentina
Fødsler i 1989
Ekspanderende ammunisjon



Historie 
Forløperen til moderne ekspanderende ammunisjon ble først produsert av Dum Dum Arsenal på 1890-tallet i forbindelse med overgangen fra den grovkalibrede Martini-Henry til den finkalibrede Lee-Metford. En britisk ammunisjonsfabrikk ved byen Dum Dum ved Calcutta i Vest-Bengal i India produserte .303 ammunisjon der tuppen av prosjektilet ikke var omsluttet av nikkelkappen (mantelen) og blyet stakk fram.

Denne ammunisjonen var svært effektiv i kamp mot stammefolk under Chitralekspedisjonen i 1895. Winston Churchill som var en ung offiser under ekspedisjonen skrev en bok rapporterte at soldatene brukte ordet "dumdumkuler", og dette uttrykket har blitt hengende ved og brukes fortsatt. Ekspanderende ammunisjon til militær brukt ble forbudt ved Haag-konvensjonen i 1899. Slik ammunisjon er imidlertid fortsatt vanlig i sivil bruk.

Egenskaper 
Ekspanderende prosjektiler er laget med en blyspiss eller hullspiss som gjør at den deformeres og ekspanderer ved penetrering og påfører store indre skader. Den er uegnet mot harde mål men spesielt velegnet til jakt fordi den overfører all bevegelsesenergien til byttet og dermed minsker sjansen for skadeskyting. Et helmantlet prosjektil vil derimot lett kunne passere gjennom byttet uten å drepe det.

Lovlighet 
I Haag-konvensjonens tredje erklæring av 1899, ble ekspanderende prosjektiler forbudt til bruk mot mennesker i krig på grunn av de store indre skadene som oppstår når prosjektilet deler seg og ekspanderer. Det er derimot tillatt for politiet å benytte seg av denne typen ammunisjon.

Ekspanderende ammunisjon er derimot påbudt ved storviltjakt i Norge. Dette fordi det øker sjansen for at dyret blir raskt avlivet.

Referanser 

 avalon.law.yale.edu Laws of War : Declaration on the Use of Bullets Which Expand or Flatten Easily in the Human Body; July 29, 1899

Eksterne lenker 
 www.theboxotruth.com  Dum-Dum Bullet Testing

Ammunisjon
Avro 534 Baby

Avro 534 Baby (opprinnelig navn «Popular») var et britisk bygget, enseter, to-dekker sportsfly bygget kort tid etter første verdenskrig.

Utvikling
Avro Baby var konvensjonelt bygget av bardunforsterkede spanter dekket med canvas. Det hadde to sett med like lange vinger plassert like over hverandre (unstaggered) hver med to par balanseror, sideroret var nesten sirkulært, selv om det var senere variasjoner av dette. Understellet var et en-akslet arrangement med den vanlige haleskinnen.

De første Babies hadde en væskekjølet rekkemotor, produsert av Green Engine Co. Ltd. Det utviklet  35 hk.Enkelte varianter hadde en 60 hk (45 kW) ADC Cirrus 1 eller en 80 hk (60 kW) le Rhone. 

Prototypen fløy første gang 30. april 1919 og havarerte etter to minutter på grunn av pilotfeil. Andre prototype gjennomførte en vellykket tur 31. mai 1919.

Varianter
Flyet ble bygget i syv eksemplarer, de fleste var varianter av prototypen:

Type 534A Water Baby var et sjøfly med pongtonger, endret ror og større haleflater. Den fjerde  Baby som ble bygget fikk denne betegnelsen, kjennelig på at skroget var dekket med finer, og en noe kortere undre vinge
Type 534C. Her var begge vinger forkortet noe da denne typen var spesialbygget for hastighetsflyvning til en konkurranse i 1921, Aerial Derby. 
534D var en Baby modifisert for tropiske forhold og ble benyttet av en forretningsmann i  India. Alle 534 var en-setere med Green motorer,

Type 543 Baby var en to-seter med et skrog som var forlenget 76 cm. Den også hadde opprinnelig  Green-motorer, men i 1926 ble denne erstattet med en 80 hk. ADC Cirrus 1 luftkjølt  rekkemotor. 

Siste versjon av var type 554 Antarctic Baby (eller Avro Shackleton) ble bygget som foto-fly for Shackleton-Rowetts Ekspedisjon til Antarktis i 1921-22. Denne hadde en 80 hk. Rhone motor, forhøyet haleror og avrundede vingetipper. I likhet med Water Baby var den et sjøfly..

Flyet i bruk
Flyene ble brukt i distanseflyvninger tidlig på 1930-tallet av mange forskjellige piloter, men er best husket for flyvninger som ble gjennomført med Herbert Hinkler i cockpit. Den 31. mai 1920 fløy han non-stop fra Croydon til  Torino på 9 timer og 30 minutter, en tur på 1 050 km., og ble tiljublet som tidenes rekordholder. Den 24. juli vant han andreplassen i Aerial Derby på Hendon, og den 11. april 1921 satte han ny distanserekord i Australia da han fløy sin nye Baby non-stop fra Sydney til sin hjemby Bundaberg 1 280 km. og gjennomførte turen på 8 timer og 40 minutter. Hinklers Baby er bevart i Queensland Museum i Brisbane.

I juni 1922 ble en annen Baby den første som fløy mellom London og Moskva da den russiske kjøper hentet maskinen og fløy den hjem.
  
Antarctic Baby  (eller mesteparten av den) ledsaget Ernest Shackleton på hans siste Shackleton-Rowett ekspedisjon til Antarktis. Uheldigvis ble deres skip «Quest» forsinket på grunn av motorproblemer og var ikke istand til å hente de manglende deler som var blitt sendt til Rio de Janeiro og Avroen ble ikke brukt mot Sydpolen.

Eksterne lenker
 Bilder og tekniske detaljer

Sportsfly
Enmotors propelldrevne luftfartøy
Avro-luftfartøy
Biplan
Egbin gasskraftverk

Egbin gasskraftverk er et varmekraftverk ved Ikorodu utenfor Lagos i det sørvestre Nigeria. Det har en installert produksjonskapasitet på 1 320 MW, fordelt på seks dampturbiner à 220 MW. Anlegget ble bygget ut fra 1980 med ferdigstillelse i 1986.

Brenselkilden er naturgass, og ustabile forsyninger fører til at reell utnyttet effekt bare er 100–600 MW.

Eksterne lenker
 Business Day: «Disruption of gas supply to Egbin lowers power supply », 14. august 2009

Varmekraftverk i Nigeria
Gasskraftverk i Nigeria
Afam kraftverk

Afam kraftverk er et varmekraftverk i Nigeria. Det har en installert produksjonskapasitet på drøye 500 MW.  Operatør er Shell. Brenselkilden er naturgass eller fyringsolje, og ustabile forsyninger fører til at reell utnyttet effekt bare er om lag 400 MW. I august 2009 var produksjonseffekten på 445 MW.

Eksterne lenker
 Business Day: «Disruption of gas supply to Egbin lowers power supply », 14. august 2009.

Varmekraftverk i Nigeria
Gasskraftverk i Nigeria
Oljekraftverk i Nigeria
Midtbø (Vinje)

Midtbø  er en gård i Vinje kommune, Telemark. Den er kjent som et kunstnerhjem ettersom forfatterne Halldis (1907–1995) og Tarjei Vesaas (1897–1970) bodde her fra 1934.

Gården, som ligger 5–6 km fra barndomshjemmet Vesås, var odelsgård for Tarjeis farmor. Det var farbroren Øystein Vesaas som eide gården i Tarjeis oppvekst, og Tarjei kjøpte gården i 1930, da onkelen var i gjeldsknipe. Tarjei Vesaas bosatte seg ikke fast på gården før han giftet seg i 1934.

Huset og livet der er skildret i Halldis Moren Vesaas' to erindringsbøker I Midtbøs bakkar (1974) og Båten om dagen (1976), i enkelte andre artikler av henne om ektemannen – som «Tarjei Vesaas i kvardagslaget» (1967), og i Tarjei Vesaas selvbiografiske foredrag «Om skrivaren» (1959). Selvsagt også i sønnen Olav Vesaas' to biografier over foreldrene. Enkeltdikt av begge forfatterne skildrer også livet i heimen, på gården eller i landskapet; noen ganger konkret, andre ganger som metaforer for andre forhold. Av han kan nevnes dikt som «I Midtbøs bakkar» og «Morgon på Vinjevatnet». Hans romaner Det store spelet (1934) og Kvinnor ropar heim (1935) er også mulig å lese i lys av familiens livsløp, men det er få konkrete, stedbundne referanser i verket.

Midtbø er fremdeles i familiens eie, og er siden 2016 åpen for besøkende.

Litteratur 
 Hilde Diesen. Dikterhus. Tell forlag, 1994 (bokhylla.no – fulltekst)
 Olav Vesaas. Løynde land, ei bok om Tarjei Vesaas. Cappelen, 1995
 Olav Vesaas (red.) Tarjei Vesaas om seg sjølv''. Bokklubben, 1985

Eksterne lenker 
 

Norske kunstnerhjem
Bosetninger i Vinje
Gårder i Vestfold og Telemark